28. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 89 της 23 Φεβρ./7 Μαρτ. 1988 (ΦΕΚ Α΄  42) (Διόρθ. Σφαλμ. στο ΦΕΚ Α΄ 52/22  Μαρτ. 88) Οργανισμός Ξενοδοχειακού Επιμελητηρίου της Ελλάδος. Έχοντας υπόψη: 1)Τις διατάξεις: α)Του άρθρ.24 παρ.5 του Νόμ. 1558/1985 «Κυβέρνηση και Κυβερνητικά Όργανα» ΦΕΚ 137/Α/ 1985. β)Του άρθρ.17 παρ.1 του Νόμ. 1320/83 «Πρόσληψη στο δημόσιο τομέα και άλλες διατάξεις» (ΦΕΚ 6/Α/83). γ)Του άρθρ.24 παρ.8 εδαφ. β του Νόμ. 1586/86 «Βαθμολογική διάρθρωση των θέσεων του Δημοσίου, Ν.Π.Δ.Δ. και των Οργανισμών Τοπικής Αυτοδιοίκησης και άλλες διατάξεις». 2)Τη με αριθ. 2389/87 απόφαση του Πρωθυπουργού και του Υπουργού Οικονομικών για την ανάθεση αρμοδιοτήτων στον Υφυπουργό Οικονομικών Σπύρο Καλούδη (ΦΕΚ 81/Β/87). 3)Τη με αριθ. Α/9211/ΔΙΟΝΟΣΕ/1737/3.12.87 απόφαση του Πρωθυπουργού και του Υπουργού Εθνικής Οικονομίας σχετικά με ανάθεση αρμοδιοτήτων στους Υφυπουργούς Εθνικής Οικονομίας (ΦΕΚ 702/Β/4.12.87). 4)Τη με αριθ. 630/1987 γνωμοδότηση του Σ.Τ.Ε. και με πρόταση του Υπουργού Προεδρίας της Κυβέρνησης και των Υφυπουργών Εθνικής Οικονομίας και Οικονομικών, αποφασίζουμε: Άρθρ.1.-Οι Υπηρεσίες του ξενοδοχειακού Επιμελητηρίου της Ελλάδος αποτελούν Διεύθυνση και περιλαμβάνουν: α)Τμήμα Ανάπτυξης της Ξενοδοχίας. β)Τμήμα Μητρώων. γ)Τμήμα Δημοσίων σχέσεων και Εκδόσεων. δ)Τμήμα Διοικητικού - Οικονομικού. ε)Τμήμα Γραμματείας. στ)Γραφείο Νομικών Υποθέσεων. Τμήμα Ανάπτυξης Ξενοδοχίας Άρθρ.2.-Στην αρμοδιότητα του τμήματος αυτού υπάγονται: α)Η κατάρτιση μελετών για την τεκμηρίωση θεμάτων Οικονομικών και αναπτυξιακού περιεχομένου, σχετικών με τον τουρισμό και την Ξενοδοχία. β)Η κατάρτιση μελετών επί θεμάτων που προκύπτουν από την εφαρμογή της κειμένης νομοθεσίας επί φορολογικών, εργατικών, πιστοδοτικών και άλλων ζητημάτων όσον αφορά τα ξενοδοχεία. γ)Η κατάρτιση μελετών σχετικών με την ασφάλιση των ξενοδόχων. δ)Η κατάρτιση μελετών που αφορούν τροποποιήσεις του Κανονισμού του επιμελητηρίου. ε)Η ενέργεια ερευνών για τους οικονομικούς και κοινωνικούς παράγοντες που επιδρούν στην πορεία του Οργανισμού. στ)Η διατήρηση, λειτουργία και συμπλήρωση της βιβλιοθήκης του Επιμελητηρίου. ζ)Η επεξεργασία σχεδίων νόμων, δ/των, κανονισμών κλπ. που αφορούν τα ξενοδοχεία και το Ξενοδοχειακό Επιμελητήριο, καθώς και η κωδικοποίησή τους. η)Η συγκέντρωση, σε συνεργασία με τις αρμόδιες Υπηρεσίες του Επιμελητηρίου και η επεξεργασία των στατιστικών στοιχείων που αφορούν στο πρόγραμμα του Επιμελητηρίου. θ)Η κατάρτιση στατιστικών πινάκων, που αφορούν τους ασφαλισμένους του Ταμείου Προνοίας Ξενοδόχων. ι)Η κατάρτιση στατιστικών πινάκων σχετικά με τη γενική οικονομική κατάσταση του Επιμελητηρίου. ια)Η στατιστική παρακολούθηση της πληρότητας των ξενοδοχείων. Τμήμα Μητρώων Άρθρ.3.-Αρμοδιότητες τμήματος Μητρώων: α)Η τήρηση και ενημέρωση των μητρώων των μελών του Επιμελητηρίου. β)Η τήρηση του βιβλίο καταχωρίσεως τίτλων ξενοδοχείων. γ)Η τήρηση βιβλίων αντιπροσώπων του Επιμελητηρίου σε διάφορες επιτροπές και συμβούλια. Η τήρηση βιβλίου των υφισταμένων στη Χώρα ξενοδοχειακών συνδικαλιστικών οργανώσεων. δ)Η τήρηση του αρχείου των φακέλων των ξενοδοχείων που είναι μέλη του επιμελητηρίου. ε)Η τήρηση μητρώου των συνταξιούχων και αρχείου των συνταξιοδοτικών φακέλων. στ)Ο υπολογισμός των μηνιαίων παροχών στους εξερχόμενους από το επάγγελμα ξενοδόχους που παρέχονται από το Ταμείο Προνοίας Ξενοδόχων. Τμήμα Δημοσίων Σχέσεων και Εκδόσεων Άρθρ.4.-Στην αρμοδιότητα του Τμήματος αυτού ανήκει: α)Η προβολή του έργου του Επιμελητηρίου δια του τύπου και κάθε πρόσφορου μέσου. β)Η επιμέλεια της έκδοσης εντύπου σχετικού με την προβολή των ελληνικών ξενοδοχείων στο εξωτερικό. γ)Η παρακολούθηση των σχετικών με τη δράση του Επιμελητηρίου δημοσιεύσεων και γενικά των ελληνικών και ξένων εντύπων που αφορούν την ξενοδοχία. δ)Η οργάνωση της υποδοχής και φιλοξενίας ξένων τουριστικών παραγόντων και της αποστολής αντιπροσωπειών του Επιμελητηρίου στο εξωτερικό. ε)Η εκτέλεση κάθε εργασίας που έχει σχέση με την οργάνωση Συνεδρίων Ξενοδόχων Διεθνών και Πανελληνίων. στ)Η επιμέλεια των επαφών του Επιμελητηρίου με Οργανισμούς, Ενώσεις, Γραφεία, εκπροσώπους του Τύπου κλπ. της αλλοδαπής και ημεδαπής. ζ)Η επιμέλεια των εκθέσεων που οργανώνονται από το Επιμελητήριο καθώς και η συμμετοχή αυτού σε εκθέσεις. η)Η σύνταξη, συγκέντρωση, επιλογή και οι διορθώσεις της απαιτουμένης ύλης (για κάθε τεύχος που περιλαμβάνει ποικίλα θέματα, σχετικά με τον τουρισμό και την ξενοδοχία (Μετά τη σελ. 214,12(δ) Σελ. 214,13 Τεύχος 1-11-1 Σελ. 69 Ξενοδοχειακό Επιμελητήριο της Ελλάδας 18.Ζ.β.28 ειδικότερα, ερμηνεία, καθοδήγηση, συστάσεις, διαφώτιση, αλληλογραφία κλπ.). Τμήμα Διοικητικού - Οικονομικού Άρθρ.5.-Στην αρμοδιότητα του Τμήματος αυτού υπάγονται: α)Όλα τα θέματα υπηρεσιακής κατάστασης προσωπικού. β)Η επεξεργασία στοιχείων για τη σύνθεση και τη μεταβολή της σύνθεσης του Προσωπικού, όσον αφορά τον αριθμό και τις απαιτούμενες κάθε φορά νέες ειδικότητες. γ)Η μέριμνα για την κατάρτιση και τροποποίηση του Προϋπολογισμού. δ)Η διαχείριση κάθε δαπάνης καθώς και η εκκαθάριση αποδοχών και γενικά αποζημιώσεων Προσωπικού. ε)Η μέριμνα για την είσπραξη κάθε εσόδου. στ)Η μέριμνα για την προμήθεια κάθε μηχανήματος, υλικού εφοδίου ή άλλου περιουσιακού στοιχείου. ζ)Η μέριμνα για την εκτέλεση εργασιών επισκευής και συντήρησης κτιρίων, εγκαταστάσεων και μηχανημάτων. η)Η μέριμνα για την εκποίηση περιουσιακών στοιχείων. θ)Η μέριμνα για τη στέγαση της Υπηρεσίας. ι)Η πώληση εντύπων που διαθέτει ο οργανισμός για τα ξενοδοχεία. ια)Η μέριμνα για τη διαχείριση υλικού της Υπηρεσίας. Τμήμα Γραμματείας Άρθρ.6.-Αρμοδιότητες Γραμματείας είναι οι εξής: α)Η πρωτοκόλληση και διακίνηση της αλληλογραφίας, η δακτυλογράφηση και η αναπαραγωγή εγγράφων και εντύπων. β)Η μέριμνα για την παραλαβή από το Εθνικό Τυπογραφείο των ΦΕΚ ή άλλων εντύπων και η διανομή τους στις αρμόδιες υπηρεσίες. γ)Η βεβαίωση από τον Προϊστάμενο της Γραμματείας ή το νόμιμο αναπληρωτή του της ακρίβειας αντιγράφων, φωτογραφιών ή φωτοτυπιών οποιωνδήποτε εγγράφων και γενικά δικαιολογητικών ύστερα από αντιπαραβολή τους με το επιδεικνυόμενο σχετικό πρότυπο ή ακριβές αντίγραφο. δ)Βεβαίωση του γνησίου της υπογραφής του Προσωπικού. ε)Η μέριμνα για τον καθορισμό και τη φύλαξη του Καταστήματος της Υπηρεσίας. στ)Η μέριμνα για τη λειτουργία του τηλεφωνικού κέντρου, των τηλετύπων και λοιπών μέσων επικοινωνίας. Σελ. 214,14 Τεύχος 1-11-1 Σελ. 70 Διάρθρωση Θέσεων - Προσόντα Άρθρ.7.-Οι Οργανικές θέσεις Προσωπικού που υπάρχουν στο Ξενοδοχειακό Επιμελητήριο καθώς και τα ειδικά τυπικά προσόντα διορισμού σ’ αυτές ορίζονται ως εξής: Ι.ΜΟΝΙΜΟΙ ΥΠΑΛΛΗΛΟΙ. Πανεπιστημιακή Εκπαίδευση Κλάδος ΠΕ Διοικητικός - Οικονομικός Έξι (6) θέσεις. Ως προσόν διορισμού στον εισαγωγικό βαθμό ορίζεται πτυχίο Α.Ε.Ι. νομικής ή πολιτικών ή οικονομικών επιστημών ή κοινωνιολογίας ή διοίκησης επιχειρήσεων ή ΑΣΟΕΕ ή ΠΑΣΠΕ ή Ανωτάτης Βιομηχανικής Σχολής, της ημεδαπής ή ισότιμο αντίστοιχης ειδικότητας της αλλοδαπής. Κλάδος ΠΕ Πληροφορικής Μία (1) θέση (Ειδικότητας επιστήμης των υπολογιστών). Προσόν διορισμού στον εισαγωγικό βαθμό ορίζεται πτυχίο ή δίπλωμα επιστήμης των υπολογιστών (SOFTWARE) Α.Ε.Ι. ή στατιστικής και πληροφορικής οικονομικών επιστημών Α.Ε.Ι. της ημεδαπής ή ισότιμο αντίστοιχης ειδικότητας σχολών της αλλοδαπής. Για μία τριετία από τη δημοσίευση της απόφασης του Υπουργού Προεδρίας της Κυβέρνησης ΔΙΟΔ/ΦΟΙ/4205/30.4.1986 (ΦΕΚ 318/Β΄) επιτρέπεται ο διορισμός με πτυχίο ή δίπλωμα Α.Ε.Ι. της ημεδαπής ή ισότιμο τίτλο σπουδών της αλλοδαπής και τίτλο ή πιστοποιητικό σπουδών Α.Ε.Ι. ή Τ.Ε.Ι., σε θέματα ειδικότητας SOFTWARE. Σε περίπτωση που δεν είναι δυνατή η κάλυψη των θέσεων από υποψήφιους με τίτλο ή πιστοποιητικό σπουδών Α.Ε.Ι. ή Τ.Ε.Ι., επιτρέπεται ο διορισμός με σχετική εμπειρία σε θέματα ειδικότητας SOFTWARE, ο τρόπος έγγραφης απόδειξης της οποίας καθορίζεται με την προκήρυξη πληρώσεως κενών θέσεων. 18.Ζ.β.28 Ξενοδοχειακό Επιμελητήριο της Ελλάδας Κλάδος ΠΕ Μεταφραστών - Διερμηνέων 2 θέσεις. Περιλαμβάνονται οι ειδικότητες μιας ξένης γλώσσας (όπως αγγλικής - γαλλικής ή γερμανικής κλπ.) ή δύο ξένων γλωσσών (όπως αγγλικής - γερμανικής ή αγγλικής - γαλλικής ή γαλλικής - γερμανικής κλπ). Προσόν διορισμού στον εισαγωγικό βαθμό ορίζεται το ομώνυμο, κατά περίπτωση πτυχίο ή δίπλωμα ξένων γλωσσών, μετάφρασης και διερμηνείας Α.Ε.Ι. της ημεδαπής ή ισότιμο αντίστοιχης ειδικότητας, σχολών της αλλοδαπής. Στον Κλάδο αυτό επιτρέπεται ακόμη, για μια πενταετία από τη δημοσίευση της απόφασης του Υπουργού Προεδρίας της Κυβέρνησης ΔΙΟΔ/ΦΟΙ/ 4205/30.4.86 (ΦΕΚ 318/Β΄), ο διορισμός με πτυχίο ή δίπλωμα Α.Ε.Ι. της ημεδαπής ή ισότιμο σχολών της αλλοδαπής και άριστη γνώση μίας ή δύο, κατά περίπτωση, ξένων γλωσσών, που ορίζονται με την προκήρυξη πλήρωσης κενών θέσεων. Κλάδος ΠΕ Στατιστικής. Μία (1) θέση. Προσόν διορισμού στον εισαγωγικό βαθμό ορίζεται πτυχίο ή δίπλωμα Στατιστικής και Πληροφορικής Οικονομικών Επιστημών ή στατιστικής και Ασφαλιστικής επιστήμης ή Στατιστικής Α.Ε.Ι. της ημεδαπής ή ισότιμο αντίστοιχης ειδικότητας σχολών της αλλοδαπής. Σε περίπτωση που δεν είναι δυνατή η κάλυψη θέσεων από υποψηφίους με το ανωτέρω προσόν, επιτρέπεται ο διορισμός με πτυχίο ή δίπλωμα Α.Ε.Ι. της ημεδαπής ή ισότιμο σχολών της αλλοδαπής και γνώσεις στατιστικής. Κλάδος ΠΕ Μηχανικών (Ειδικότητας Μηχανολόγου). Μία (1) θέση. Προσόν διορισμού στον εισαγωγικό βαθμό ορίζεται πτυχίο Μηχανικού ή Μηχανολόγου Α.Ε.Ι. της ημεδαπής ή ισότιμο, αντίστοιχης ειδικότητας σχολών της αλλοδαπής. ΤΕΧΝΟΛΟΓΙΚΗ ΕΚΠΑΙΔΕΥΣΗ Κλάδος ΤΕ Διοικητικός - Λογιστικός. 7 θέσεις. Προσόν διορισμού στον εισαγωγικό βαθμό ορίζεται πτυχίο διοίκησης επιχειρήσεων ή λογιστικής Τ.Ε.Ι., ή το αντίστοιχης ειδικότητας πτυχίο ή δίπλωμα ισότιμων σχολών της ημεδαπής ή αλλοδαπής, ή ΚΑΤΕΕ ή ισότιμων σχολών της ημεδαπής ή αλλοδαπής, ή πτυχίο ή δίπλωμα της σχολής στατιστικής που λειτούργησε υπό την εποπτεία της Ανωτάτης Βιομηχανικής Σχολής Πειραιά. Κλάδος ΤΕ Πληροφορικής. Μία (1) θέση (Ειδικότητας Πληροφορικής). Προσόν διορισμού στον εισαγωγικό βαθμό ορίζεται πτυχίο ή δίπλωμα πληροφορικής (SOFTWARE) Τ.Ε.Ι. ή τίτλος σπουδών, αντίστοιχης ειδικότητας, ισότιμων σχολών της ημεδαπής ή αλλοδαπής. Για μία τριετία από τη δημοσίευση της απόφασης του Υπουργού Προεδρίας της Κυβέρνησης ΔΙΟΔ/ΔΟΙ/4205/30.4.86 (ΦΕΚ 318/Β΄), επιτρέπεται ο διορισμός με πτυχίο ή δίπλωμα Τ.Ε.Ι. ή ισότιμων σχολών της ημεδαπής ή αλλοδαπής, ή ΚΑΤΕΕ ή ισότιμων σχολών της ημεδαπής ή αλλοδαπής, σε θέματα SOFTWARE. Σε περίπτωση που δεν είναι δυνατή η κάλυψη θέσεων από υποψήφιους με τίτλο ή πιστοποιητικό σπουδών Τ.Ε.Ι., επιτρέπεται ο διορισμός με σχετική, κατά περίπτωση ειδικότητας, εμπειρία, ο τρόπος έγγραφης απόδειξης της οποίας καθορίζεται με την προκήρυξη πλήρωσης κενών θέσεων. ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ Κλάδος ΔΕ Προσωπικού Η/Υ. Μία (1) θέση. Προσόντα διορισμού στον εισαγωγικό βαθμό ορίζονται απολυτήριος τίτλος τεχνικού - επαγγελματικού λυκείου ή τεχνικής - επαγγελματικής σχολής δευτεροβάθμιας εκπαίδευσης ή σχολή μαθητείας του ΟΑΕΔ του Νόμ. 1346/1983 (ΦΕΚ 46/Α) ή άλλης ισότιμης σχολικής μονάδας της ημεδαπής ή αλλοδαπής και τριετής εμπειρία, μετά την κτήση του απολυτηρίου τίτλου, στην ειδικότητα ή σε συναφή ειδικότητα. Για τη συμπλήρωση της τριετούς εμπειρίας συνυπολογίζεται και χρόνος στρατιωτικής θητείας κατά τον οποίο ο στρατεύσιμος απασχολήθηκε σε εργασίες της οικείας ειδικότητας ή συναφούς. Σε περίπτωση που δεν είναι δυνατή η κάλυψη θέσεων από υποψηφίους με τα παραπάνω προσόντα, επιτρέπεται ο διορισμός με προσόν απολυτήριο τίτλο λυκείου ή εξαταξίου γυμνασίου ή ισότιμου σχολείου ανεξάρτητα από ειδικότητα και πιστοποιητικό σπουδών σε θέματα αντίστοιχης, κατά περίπτωση ειδικότητας. Κλάδος ΔΕ Διοικητικός - Λογιστικός. 9 θέσεις. Προσόντα διορισμού στον εισαγωγικό βαθμό Κλάδου ΔΕ Διοικητικού - Λογιστικού ορίζονται για μία πενταετία από την έναρξη ισχύος Νόμ. 1586/1986 (1.4.1986) απολυτήριος τίτλος λυκείου ή εξαταξίου γυμνασίου ή ισότιμου σχολείου ανεξάρτητα από ειδικότητα. Για την επόμενη πενταετία οι θέσεις του Κλάδου καλύπτονται κατά το ήμισυ από κατόχους απολυτηρίου τίτλου λυκείου ή εξαταξίου γυμνασίου ή ισότιμου σχολείου ανεξάρτητα από ειδικότητα και κατά το ήμισυ από κατόχους απολυτηρίου τίτλου τμήματος υπαλλήλων γραφείου (διοίκησης) ή τμήματος υπαλλήλων λογιστηρίου - τεχνικού επαγγελματικού λυκείου. Μετά τη συμπλήρωση της δεύτερης πενταετίας οι θέσεις του Κλάδου καλύπτονται αποκλειστικά από κατόχους απολυτηρίου τίτλου τμήματος υπαλλήλων γραφείου (διοίκησης) ή τμήματος υπαλλήλων λογιστηρίου τεχνικού - επαγγελματικού λυκείου. Κλάδος ΔΕ Δακτυλογράφων - Στενογράφων. 3 θέσεις. Περιλαμβάνονται οι ειδικότητες δακτυλογράφων ελληνικής, ξενόγλωσσων δακτυλογράφων και στενογραφίας. Στα καθήκοντα των υπαλλήλων του κλάδου αυτού περιλαμβάνονται και (Μετά τη σελ. 214,14) Σελ. 214,15 Τεύχος 1-11-1 Σελ. 71 Ξενοδοχειακό Επιμελητήριο της Ελλάδας 18.Ζ.β.28 άλλες συναφείς εργασίες (όπως χειρισμός ΤΕLEX κλπ.). Προσόντα διορισμού στον εισαγωγικό βαθμό ορίζονται: α)Για την ειδικότητα δακτυλογράφων ελληνικής: για μια πενταετία από την έναρξη ισχύος του Νόμ. 1586/1986 (1.4.1986), απολυτήριος τίτλος λυκείου ή εξαταξίου γυμνασίου ή ισότιμου σχολείου ανεξάρτητα από ειδικότητα. Για την επόμενη πενταετία οι θέσεις του Κλάδου καλύπτονται κατά το ήμισυ από κατόχους απολυτηρίου τίτλου λυκείου ή εξαταξίου γυμνασίου ή ισότιμου σχολείου ανεξάρτητα από ειδικότητα και κατά το ήμισυ από κατόχους απολυτηρίου τμήματος υπαλλήλων γραφείου (διοίκησης) τεχνικού - επαγγελματικού λυκείου. Για όλες τις παραπάνω περιπτώσεις ορίζεται ως πρόσθετο προσόν διορισμού η άριστη γνώση ελληνικής δακτυλογραφίας. Μετά τη συμπλήρωση της δεύτερης πενταετίας, οι θέσεις του κλάδου καλύπτονται αποκλειστικά από κατόχους απολυτηρίου τίτλου τμήματος υπαλλήλων γραφείου (διοίκησης) τεχνικού επαγγελματικού λυκείου, β)για τις ειδικότητες ξενόγλωσσων δακτυλογράφων και στενογραφίας απολυτήριος τίτλος λυκείου ή εξατάξιου γυμνασίου ή ισότιμου σχολείου ανεξάρτητα από ειδικότητα και άριστη γνώση ξενόγλωσσης δακτυλογραφίας ή στενογραφίας, κατά περίπτωση. ΥΠΟΧΡΕΩΤΙΚΗ ΕΚΠΑΙΔΕΥΣΗ Κλάδος ΥΕ Βοηθητικού Προσωπικού. 5 θέσεις. Κλάδος ΥΕ βοηθητικού προσωπικού (για εργασίες θυρωρού, συνοδού ανελκυστήρα, μεταφοράς εγγράφων, μεταφοράς επίπλων και σκευών, εποπτείας κτιρίου, χειρισμού μηχανημάτων αναπαραγωγής εγγράφων, ταξινόμησης εγγράφων, φύλαξης χώρων, επιστάτη, αποθηκάριο ή βοηθό αποθηκάριου και άλλες βοηθητικές εργασίες). Κλάδος ΥΕ Προσωπικού Καθαριότητας. 3 θέσεις. Κλάδος ΥΕ Προσωπικού Καθαριότητας (για εργασίες καθαρισμού εσωτερικών και εξωτερικών χώρων, επιμέλειας κήπων και άλλες βοηθητικές εργασίες). 1.Προσόν διορισμού στον εισαγωγικό βαθμό των Κλάδων ΥΕ ορίζεται απολυτήριος τίτλος υποχρεωτικής εκπαίδευσης (δηλ. απολυτήριο τριταξίου γυμνασίου ή για υποψηφίους που έχουν αποφοιτήσει μέχρι και το 1980, απολυτήριο δημοτικού σχολείου) ή απολυτήριος τίτλος κατώτερης τεχνικής σχολής του ν.δ. 580/1970. Σελ. 214,16 Τεύχος 1-11-1 Σελ. 72 2.Για μία τριετία από την έναρξη ισχύος του Νόμ. 1586/1986 (1.4.86) και κάθε φορά που δεν καθίσταται δυνατή η πλήρωση κενών θέσεων Κλάδων ΥΕ από υποψηφίους με τα παραπάνω προσόντα επιτρέπεται ο διορισμός προσωπικού με τυπικό προσόν ορισμένη ειδικότητα ή εμπειρία. 3.Για τους κλάδους που περιλαμβάνονται περισσότερες από μία ειδικότητες και δεν ορίζεται διαφορετικά η κατανομή των θέσεων κατά ειδικότητα γίνεται κάθε φορά με την προκήρυξη πλήρωσης των θέσεων. ΙΙ.ΕΙΔΙΚΟ ΕΠΙΣΤΗΜΟΝΙΚΟ ΠΡΟΣΩΠΙΚΟ Με σχέση εργασίας Ιδιωτικού Δικαίου. Μία (1) θέση Ξενοδοχειακού Συμβούλου. Μία (1) θέση δημοσιογράφου. Μία (1) θέση Φοροτεχνικού Συμβούλου. Μία (1) θέση Μηχανολόγου ή Πολιτικού Μηχανικού. Προσόντα για την πρόσληψη σε θέσεις ειδικού Επιστημονικού προσωπικού με σχέση εργασίας Ιδιωτικού Δικαίου ορίζεται πτυχίο ή δίπλωμα Α.Ε.Ι. της ημεδαπής η ισότιμο της αλλοδαπής και ειδική επιστημονική εξειδίκευση στο γνωστό αντικείμενο της οικείας κατά περίπτωση ειδικότητας που αποδεικνύεται με: α)αναγνωρισμένο διδακτορικό δίπλωμα ή β)μεταπτυχιακό τίτλο σπουδών διάρκειας τουλάχιστον ενός ακαδημαϊκού έτους και εμπειρία τουλάχιστον δύο ετών ή και γ)σημαντική εμπειρία τουλάχιστον τεσσάρων ετών. Πρόσθετα απαιτείται και η γνώση 2 τουλάχιστον ξένων γλωσσών για τη θέση Ξενοδοχειακού Συμβούλου και μιας (1) τουλάχιστον για τις υπόλοιπες. 18.Ζ.β.28 Ξενοδοχειακό Επιμελητήριο της Ελλάδας ΙΙΙ.ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 1.Μία (1) θέση Νομικού Συμβούλου. Στη θέση αυτή διορίζεται, κατά τις κείμενες διατάξεις δικηγόρος παρ’ Αρείω Πάγω ή παρ’ Εφέταις. 2.Μία (1) θέση Δικηγόρου παρ’ Αρείω Πάγω ή παρ’ Εφέταις. Προϊστάμενοι Άρθρ.8.–1.Του Ξενοδοχειακού Επιμελητηρίου της Ελλάδος προΐσταται υπάλληλος του Κλάδου Π.Ε. Διοικητικού – Οικονομικού. 2.Των Τμημάτων προΐστανται υπάλληλοι Κλάδων ΠΕ ή ΤΕ ή ΔΕ, αντίστοιχης ειδικότητας. 3.Του Γραφείου Νομικών Υποθέσεων προΐσταται ο Νομικός Σύμβουλος. 4.Το Διοικητικό Συμβούλιο του Επιμελητηρίου δύναται σύμφωνα με τις κείμενες διατάξεις με απόφασή του να αναθέσει την είσπραξη των πόρων του Επιμελητηρίου σε εισπράκτορες με σύμβαση έργου και καθοριζόμενα από αυτό ποσοστά. ΚΑΤΑΡΓΟΥΜΕΝΕΣ ΔΙΑΤΑΞΕΙΣ Άρθρ.9.–Από τη δημοσίευση του παρόντος: α)Καταργούνται: (1)Τα άρθρ.41 έως 65 του Κεφ. Δ΄ του Γενικού Κανονισμού Λειτουργίας του Ξενοδοχειακού Επιμελητηρίου της Ελλάδος. (2)Η υπ’ αριθ. 1843/Τ/25.9.57 απόφαση του Υπουργού Προεδρίας Κυβερνήσεως περί διαρθρώσεως των τακτικών θέσεων υπαλλήλων του Ξενοδοχειακού Επιμελητηρίου της Ελλάδος (ΦΕΚ 277/17.10.57, τεύχος Β΄). (3)Το άρθρ.11 του υπ’ αριθ. 146/11.2.1970 Β.Δ/τος περί συστάσεως τακτικών θέσεων υπαλλήλων παρά τοις ελεγχομένοις και εποπτευομένοις υπό του Υπουργείου Προεδρίας Κυβερνήσεως Ν.Π.Δ.Δ. κατ’ εφαρμογή του Ν.Δ. 169/1969 (ΦΕΚ 40/18.2.70 τεύχος Β΄). (4)Η υπ’ αριθ. ΑΤ 35958/6121/30.6.1971 απόφαση των Υπουργών Συντονισμού και Προεδρίας Κυβερνήσεως περί συστάσεως Κοινού Κλάδου ΒΙ Διοικητικού του Ξενοδοχειακού Επιμελητηρίου της Ελλάδος, κατ’ εφαρμογή των άρθρ.21 και 24 του Ν.Δ. 751/1970 (ΦΕΚ 513/5.7.1971 τεύχος Β΄). (5)Η υπ’ αριθ. 13209/924/6.12.1971 απόφαση του Υπουργού Εθνικής Οικονομίας περί τροποποιήσεως και συμπληρώσεως της παρ.2 του άρθρ.2 της υπ’ αριθ. 1843/Τ/25.9.57 αποφάσεως του Υπουργού Προεδρίας Κυβερνήσεως κλπ. (ΦΕΚ 1011/15.12.71 τεύχος Β΄). 